খুটাখালী ইউনিয়ন

খুটাখালী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন। খুটাখালী ইউনিয়নের আয়তন ১৯,২৪৯ একর (৭৭.৯০ বর্গ কিলোমিটার)। এটি চকরিয়া উপজেলার সবচেয়ে বড় ইউনিয়ন। ২০১১ সালের পরিসংখ্যান অনুযায়ী খুটাখালী ইউনিয়নের লোকসংখ্যা ৩৭,১৮০ জন। এর মধ্যে পুরুষ ১৯,৭৮৯ জন এবং মহিলা ১৭,৩৯১ জন। ভোটার সংখ্যা সর্বমোট-২০,৯৭০জন তৎ মধ্যে ১নং ওয়ার্ড- ২১৯৫, ২নং ওয়ার্ড- ২০৪২, ৩নং ওয়ার্ড- ২৩৩০, ৪নং ওয়ার্ড- ৩৫৫৬, ৫নং ওয়ার্ড- ২৩০৭, ৬নং ওয়ার্ড- ৩৯২৪, ৭নং ওয়ার্ড- ১৩৬৪, ৮নং ওয়ার্ড- ১৩২৫, ৯নং ওয়ার্ড- ১৯২৭, চকরিয়া উপজেলার সর্ব-দক্ষিণে খুটাখালী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের উত্তরে ডুলাহাজারা ইউনিয়ন; পশ্চিমে ডুলাহাজারা ইউনিয়ন, মহেশখালী চ্যানেল ও মহেশখালী উপজেলার শাপলাপুর ইউনিয়ন; দক্ষিণে কক্সবাজার সদর উপজেলার পোকখালী ইউনিয়ন, ইসলামপুর ইউনিয়ন, ইসলামাবাদ ইউনিয়ন ও রামু উপজেলার ঈদগড় ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার বাইশারী ইউনিয়ন ও লামা উপজেলার ফাসিঁয়াখালী ইউনিয়ন অবস্থিত। খুটাখালী নামকরণের পেছনে কয়েকটি কিংবদন্তি পাওয়া যায়। কিংবদন্তি-১: মুঘল সম্রাট আওরঙ্গজেবের আমলে নবাব সুবেদার শায়েস্তা খান কর্তৃক ১৬৬৬ সালের গোড়ার দিকে চট্টগ্রাম বিজয়ের পূর্বে চট্টগ্রাম ও পার্বত্য চট্টগ্রাম আরাকানী মগদের শাসনাধীন ছিল। তারা এই অঞ্চলকে বলত খুথাংখালী, এখানে খু শব্দের অর্থ খুঁটি আর থাং শব্দের অর্থ সাঁকো এবং খালী খাল হতে গৃহীত। এতে অর্থ দাঁড়ায় খালের উপর খুঁটি দিয়ে সাঁকো গড়া। কিংবদন্তি-২: আবার অনেকে মনে করেন, যুবরাজ শাহ সুজা ১৭৬০ সালে আরাকান যাওয়ার পথে তার দলবল এখানকার একটি খালের উপর খুঁটি গেঁড়ে সাঁকো পার হয়েছিল, সেখান থেকে খুটাখালী নামের উদ্ভব হয়েছে। কিংবদন্তি-৩: অন্য মতানুযায়ী, হিন্দু জমিদার শ্রীকান্ত ঘোষের যশ ও গৌরব দিন দিন বৃদ্ধি পেলে অত্র এলাকায় একচেটিয়া আধিপাত্য স্থাপন করতে তিনি সমর্থ হন। তিনি তাঁর নামানুসারে এ অঞ্চলের নামকরণ করলেন কান্তখালী। ১৮৯২ সালে সিএস জরিপের সময়ে এই গ্রামের নাম কান্তখালী লেখা হয় এবং খতিয়ান ও নক্সা গুলিতে তা রেকর্ড করা হয়। ১৯২৫ সাল থেকে ১৯২৯ সাল পর্যন্ত পূর্ণ সিএস জরিপের ম্যাপ, খতিয়ান ও খসড়া ইত্যাদিতে কান্তখালী লিখা হয়। পরবর্তী জরিপ বিভাগ, ডাক বিভাগ ও ফরেস্ট বিভাগ ইত্যাদিতে খুটাখালী লিখা হয়। ইসলামিক ফাউন্ডেশন বাংলাদেশ রচিত ইসলামী বিশ্বকোষেও খুটাখালী লিখা হয়। অধুনা শিক্ষিত লোকজন খুটাখালী লিখতে আরম্ভ করেন। এমনিভাবে খুথাংখালী ও কান্তখালী থেকে খুটাখালী নামকরণ হয়। খুটাখালী ইউনিয়ন চকরিয়া উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ৫টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল: খুটাখালী ইউনিয়নের সাক্ষরতার হার ৫৬%(২০০১ সালের জরিপ)। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে। মাদ্রাসা খুটাখালী তমিজিয়া ইসলামিয়া ফাজিল মাদ্রাসা আল ফরমুজ লেছুমা করিম মহিলা দাখিল মাদ্রাসা ফুলছড়ি ইসলামিয়া আদর্শ দাখিল মাদ্রাসা খুটাখালী দারুল হুফফাজ হাফেজখানা মাধ্যমিক বিদ্যালয় কিশলয় আদর্শ বালিকা উচ্চ বিদ্যালয় কিশলয় আদর্শ শিক্ষা নিকেতন খুটাখালী উচ্চ বিদ্যালয় প্রাথমিক বিদ্যালয় কুতুবদিয়াপাড়া সরকারি প্রাথমিক বিদ্যালয় খুটাখালী সরকারি প্রাথমিক বিদ্যালয় দক্ষিণ ফুলছড়ি সরকারি প্রাথমিক বিদ্যালয় দক্ষিণ বহুলতলী সাইক্লোন সেন্টার সরকারি প্রাথমিক বিদ্যালয় ফুলছড়ি নয়াপাড়া সরকারি প্রাথমিক বিদ্যালয় ফুলছড়ি সরকারি প্রাথমিক বিদ্যালয় মেধা কচ্ছপিয়া সরকারি প্রাথমিক বিদ্যালয় হাজী বদিউজ্জামান সরকারি প্রাথমিক বিদ্যালয় খুটাখালী ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। খুটাখালী ইউনিয়নের পশ্চিম পাশে রয়েছে মহেশখালী চ্যানেল। এছাড়া রয়েছে মেধার খাল। খুটাখালী ইউনিয়নের প্রধান প্রধান হাট/বাজারগুলো হল খুটাখালী স্টেশন বাজার এবং মেধা কচ্ছপিয়া শান্তি বাজার। রুপসালেক ঝর্ণা রুপসীনগর (ফলজ বৃক্ষ ও বাগান) ফুলছড়ি রাবার ড্যাম "কাকাচল" লালঘোলা ব্রীজ ও মৎস্য ঘোনা কাউয়ারদ্বিয়া ব্রীজ ও মৎস্য হ্যচারী মেধাকচ্ছপিয়া জাতীয় উদ্যান বর্তমান চেয়ারম্যান: মাওলানা মুহাম্মদ আবদুর রহমান ১নং ওয়ার্ড- ছলিম উল্লাহ ২নং ওয়ার্ড- বোরহান উদ্দিন ৩নং ওয়ার্ড- আবদুল আউয়াল ৪নং ওয়ার্ড- ছৈয়দ হোছাইন ৫নং ওয়ার্ড- মো: নাছির উদ্দিন ৬নং ওয়ার্ড- নুর মোহাম্মদ পেটান ৭নং ওয়ার্ড- মোহাং নুরুল আজিম ছিদ্দিকী ৮নং ওয়ার্ড- নুরুল আজিম ৯নং ওয়ার্ড- মো: জিশান শাহরিয়া ১,২,৩নং ওয়ার্ড- রাজিয়া সোলতানা ৪,৫,৬নং ওয়ার্ড- শারমিন সোলতানা ৭,৮,৯নং ওয়ার্ড- পারভীন আক্তার চকরিয়া উপজেলা চকরিয়া থানা কক্সবাজার জেলা "চকোরিয়া উপজেলা - বাংলাপিডিয়া"। bn.banglapedia.org।  "এক নজরে খুটাখালী - খুটাখালী ইউনিয়ন - খুটাখালী ইউনিয়ন"। khuntakhaliup.coxsbazar.gov.bd। ৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৭।  "খুটাখালী ইউনিয়নের ইতিহাস - খুটাখালী ইউনিয়ন - খুটাখালী ইউনিয়ন"। khuntakhaliup.coxsbazar.gov.bd। ১২ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৭।  "গ্রাম ভিত্তিক লোকসংখ্যা - খুটাখালী ইউনিয়ন - খুটাখালী ইউনিয়ন"। khuntakhaliup.coxsbazar.gov.bd। ১৪ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৭।  "মাদ্রাসা - খুটাখালী ইউনিয়ন - খুটাখালী ইউনিয়ন"। khuntakhaliup.coxsbazar.gov.bd।  "মাধ্যমিকবিদ্যালয় - খুটাখালী ইউনিয়ন - খুটাখালী ইউনিয়ন"। khuntakhaliup.coxsbazar.gov.bd।  http://180.211.137.51:321/DashboardunionN.aspx?div=4&dis=412&thana=41205&union=14[স্থায়ীভাবে অকার্যকর সংযোগ] "খাল ও নদী - খুটাখালী ইউনিয়ন - খুটাখালী ইউনিয়ন"। khuntakhaliup.coxsbazar.gov.bd। ১২ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৭।  "হাট বাজারের তালিকা - খুটাখালী ইউনিয়ন - খুটাখালী ইউনিয়ন"। khuntakhaliup.coxsbazar.gov.bd।  "দর্শনীয়স্থান - খুটাখালী ইউনিয়ন - খুটাখালী ইউনিয়ন"। khuntakhaliup.coxsbazar.gov.bd। ১২ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৭।  "- খুটাখালী ইউনিয়ন - খুটাখালী ইউনিয়ন"। khuntakhaliup.coxsbazar.gov.bd। ১২ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৭।